बीच रोड पर खराब हुआ ट्रैक्टर, ट्रैफिक प्रभावित
शहर के सुभाष तिराहे पर मंगलवार दोपहर में अनाज से भरा एक ट्रैक्टर बीच रोड पर खराब हो गया। इसे सुधारने में करीब दो घंटे का समय लगा। इस बीच यहां ट्रैफिक प्रभावित रहा। इसी तरह लश्कर रोड पर एक्सिस बैंक के बाहर कैश वैन को रास्ते में ही खड़ा कर दिया, जिस कारण यहां फायर ब्रिगेड समेत अन्य वाहन फंसे रहे।
मालूम हो, कि लश्कर रोड पर कई बैंक संचालित हैं। यहां वाहन पार्क करने की भी जगह नहीं है। इस कारण बैंकों के बाहर ही बाइक खड़ी की जाती हैं। मंगलवार को दोपहर में भी बैंक की कैश वैन यहां पर आई। ड्राइवर ने इस बीच सड़क पर ही पार्क कर दिया। ऐसे में पीछे से आई फायर ब्रिगेड को निकलने के लिए रास्ता नहीं बचा। करीब 15 से 20 मिनट तक फायर ब्रिगेेड यहां पर ही फंसी रही। इस बीच अन्य गाड़ियों की भी कतार लग गई और ट्रैफिक जाम हो गया।
bho_Deva hin_Deva hin_Deva